ENUPKLAPKLA 19
Mi yí nyi hwashi egbejinɔtɔ koɖo ŋɖɛnyatɔ lɔɔ?
Keŋ gbɔxwe Yesu akuɔ, énu enyɔ vevi ɖeka nɔ yidokplɔtɔ amɛnɛ ciwo yí nyi Piɛ, Ӡaki, Ӡan koɖo Andre. Hwecinu yí Yesu xokɔ nuxu so jeshidui ciwo yí aɖokpe yinyinɔnɔ ji le ŋkeke vɔvɔwo mɛɔ, ébiɔ enyɔ vevi cɛ se: “Mi cucucu yí nyi hwashi egbejinɔtɔ koɖo ŋɖɛnyatɔ ci yí yixwetɔ ɖo do yixomɛ dɔwaviwo ji nɔ ana wowo ŋɖuɖu wo le gamɛ nywitɔ jiɔ?” (Matie 24:3, 45, nwt; Maki 13:3, 4) To enyɔ cɛ jiɔ, Yesu na kandoji yinukplaviwo mɔ, eye ci yí nyi wowo “xwetɔ,” yeaɖo mɛciwo yí ananɔ gbɔngbɔnmɛ ŋɖuɖu yedokplɔtɔwo le azan lɔwo vɔvɔnu. Mi yí avanyi hwashi ŋtɔ́ɔ?
Ényi Yesu dokplɔtɔ ciwo yí woshi ami nɔ domɛtɔ ɖewo ha. “Hwashi” lɔ yí nyi Edɔjikpɔha Yehowa Kunuɖetɔwo tɔ. Énanɔ gbɔngbɔnmɛ ŋɖuɖu yikpena Yehowa sɛntɔwo do gamɛ nywitɔ ji. Mìkpɔnɔ emɔ gashiagamɛ mɔ hwashi egbejinɔtɔ lɔ ananɔ “enuɖuɖu [mì] do ega mɛ” ji. —Luiki 12:42.
Ékpɔnɔ Mawu xomɛtɔwo ji. (1 Timɔte 3:15) Yesu ɖo edɔ gangan ɖeka nɔ hwashi lɔ mɔ yile kpɔnɔ Yehowa habɔbɔ kpaxwe ci yí le nyigban ji dɔwo ji. Edɔ cɛwo yí nyi enunɔamɛshiwo jikpɔkpɔ, kunuɖeɖedɔ lɔ jikpɔkpɔ koɖo enukplamuwo nana mì le bɔbɔwo mɛ. Eyi taɖo “hwashi egbejinɔtɔ koɖo ŋɖɛnyatɔ” lɔ nanɔ mì gbɔngbɔnmɛ ŋɖuɖu ciwo yí ӡan mì teŋ do gamɛ ji. Éwɛni to wema ciwo yí mìzannɔ le kunuɖeɖedɔ lɔ mɛ koɖo nukplamu ciwo yí mìxɔnɔ le bɔbɔwo koɖo takpekpewo mɛ ji.
Hwashi lɔ nyi egbejinɔtɔ, ɖo détɔnɔ shi Bibla mɛ nyɔnɔnwiwo o, yí wanɔ kunuɖeɖedɔ lɔ pɛpɛpɛ shigbe lé wodɔɛ do nɛ. Égbenyi ŋɖɛnyatɔ, ɖo ékpɔnɔ Yesu nunɔamɛshi ciwo yí le nyigban ji le emɔ nywi nu. (Edɔwawawo 10:42) Amɛ sugbɔ ciwo yí vava habɔbɔ lɔ mɛ koɖo gbɔngbɔnmɛ ŋɖuɖu sugbɔ manyanu ciwo yí mìxɔnɔ so Ŋwlɛnnwlɛn lɔwo mɛ dasɛ mɔ Yehowa yrakɔ hwashi lɔ.—Ezai 60:22; 65:13, nwt.
Mi yí Yesu sɔ mɔ yɛananɔ gbɔngbɔnmɛ ŋɖuɖu yenukplaviwoɔ?
Emɔ ciwo nu yí hwashi lɔ nyi egbejinɔtɔ koɖo ŋɖɛnyatɔ leɔ?
ibo_Latn fon_Latn ewe_Latn ewe_Latn ewe_Latn ewe_Latn fon_Latn fon_Latn